ศึกนี้...ส่อแววยืดเยื้อ
โดย...หูกวาง
5 เม.ย. 2555

โดย...หูกวาง
หลังบอร์ดการรถไฟฟ้าขนส่งมวลชนแห่งประเทศไทย (รฟม.) มีมติย้าย รณชิต แย้มสอาด ไปเป็นที่ปรึกษา รฟม. 
ล่าสุด รณชิต ได้เป็นโจทก์ยื่นฟ้องศาลแรงงาน โดยมี รัชนี ตรีพิพัฒน์กุล ประธานกรรมการ รฟม. เป็นจำเลย ฐานมีคำสั่งโยกย้ายไม่เป็นธรรม โดยศาลแรงงานมีคำสั่งคุ้มครองชั่วคราว และห้ามมิให้แต่งตั้งบุคคลใดมาดำรงตำแหน่งแทน จนกว่าศาลจะมีคำสั่งเปลี่ยนแปลง
ขั้นตอนขณะนี้ บอร์ด รฟม.ได้สั่งการให้ ผู้อำนวยการฝ่ายกฎหมายของ รฟม.ไปดำเนินการชี้แจงเหตุผลความจำเป็นของมติบอร์ด รฟม.ดังกล่าวต่อศาล และต้องการความชัดเจนในการดำเนินการต่อจากนี้ เพราะยังไม่ค่อยชัดเจนเรื่องมติของศาลแรงงานที่ให้การคุ้มครองฉุกเฉินดังกล่าว
ทั้งหมดนี้เป็นเพราะความแตกแยกภายใน รฟม. ทำให้งานก่อสร้างรถไฟฟ้าล่าช้า โดยเฉพาะสัญญาที่ 6 เกี่ยวกับการวางรางรถไฟฟ้าสายสีม่วง เรื่องยิ่งลุกลามและส่อแววยืดเยื้อ หากไม่รีบแก้ไข รับรองงานรถไฟฟ้าสะดุดแน่